СДРУЖЕНИЕ “ЗНАМ И МОГА”

София1504, бул.”Прага” 8 тел. 02 943 40 55, 0888503025 www.znamimoga.org znamimoga@gmail.com

# П О К А Н А

## Палитра с добри образователни практики

Събитието ще се състои на **9. – 10. септември 2021 г.**

**Хотел Рамада София Сити Център,**  **Зала Европа**

София, бул. „Княгиня Мария Луиза“ 131

Уважаеми колеги,

Екипът на Сдружение „Знам и Мога“ има удоволствието да ви покани да

вземете участие в събитие, представящо добри образователни практики и възможности за професионално развитие. По време на събитието ще бъдат представени проекти, финансирани по Европейски програми в сферата на образованието, обучението и спорта, в които участва Сдружение „Знам и Мога“, както и проекти на участници в събитието:

**DIHUB:** Цифров иновативен хъб за облачни услуги

**UNEX:** Упражнения за подобряване на четенето, разбирането, писането и говоренето за ученици

**ALTER:** В помощ на всички учители по ИКТ, обучителна и само-обучителна платформа

**ACTLIFE**: Физическата активност-инструментът за подобряване на качеството на живот при хора с остеопороза

**PAIR:** Физическа активност след смяна на колянна или тазобедрена става

**MaMuMi:** Картографиране на музиката на миграцията, музикална онлайн карта за културно многообразие и социално включване

**F.R.I.E.N.D.E.S.K.:** Приобщаващи образователни програми и подкрепа за деца със социално-икономически и други проблеми

**4CREATIVTIES**: Развитие и усъвършенстване на креативността и творческото мислене на учениците

**EKS:** Усъвършенстване на предприемачески умения на младежи и възрастни чрез игра

**ParentBank**: Подобряване на социалното приобщаване на самотни родители с ниски доходи

**C-GAME:** Кариерата като игра - опознай над 600 професии под формата на игра

**UP2B:** Повишаване на нивото на училищното образование чрез обвързване с европейско гражданство и професионална реализация

В програмата, освен представяне на проектите, сме включили и кратки

демонстрации на продуктите по проектите, които ще са от полза на работещите в образованието и обучението.

Поканени са да присъстват представители на образователни институции,

работещи с деца, младежи и възрастни, НПО, организации, работещи в сферата на образованието и обучението и други заинтересовани лица.

Моля да **изпратите попълнена регистрационна форма, приложена в**

**настоящата покана** на имейл: znamimoga@gmail.com **до 25.08.2021 г.** **Ще получите обратен имейл за потвърждение на регистрацията**. Поради ограничения брой места и спазването на мерките за безопасност за провеждане на събития на закрито, участници, които не са получили потвърждение на регистрацията си, няма да бъдат допуснати в залата. Ще се спазва принципът първи по време, първи по място. **След изчерпване на броя места регистрацията ще бъде затворена.**

За участие в събитието **НЯМА** такса. На участниците извън София се

поемат **пътните разходи** срещу представяне на документи за пътуване (билет за автобус, влак или друг, в който е видна цената на пътуването, датата и маршрута), както и разходи за нощуване на стойност до 65 лв. с ДДС общо на участник, след предоставяне на документ за разхода.

При забрана от страна на властите за провеждане на събитието в

присъствена среда, участниците ще бъдат пренасочени към онлайн участие чрез платформата Zoom.